 ประกาศธนาคารแห่งประเทศไทย เรื่อง หลักเกณฑ์และวิธีการในการเป็นนายหน้าซื้อขายหลักทรัพย์และในการค้าหลักทรัพย์โดยมีสิทธิซื้อคืน
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
หลักเกณฑ์และวิธีการในการเป็นนายหน้าซื้อขายหลักทรัพย์และ
ในการค้าหลักทรัพย์โดยมีสิทธิซื้อคืน
--------------------------------

 อาศัยอำนาจตามความในมาตรา
๔๖ แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.
๒๕๒๒ ธนาคารแห่งประเทศ
ไทยออกประกาศเป็นข้อกำหนดด้วยความเห็นชอบของรัฐมนตรีว่าการกระทรวงการคลัง
ดังต่อไปนี้

 ข้อ ๑
ในกรณีที่บริษัทหลักทรัพย์ซื้อหลักทรัพย์โดยให้ลูกค้ามีสิทธิซื้อคืน 
บริษัทหลักทรัพย์ต้องนำหลักทรัพย์นั้นไปขายให้แก่ธนาคารกรุงไทย
จำกัด โดยมีสิทธิซื้อคืน
ตามหลักเกณฑ์และวิธีการที่ธนาคารกรุงไทย จำกัด ประกาศ ณ
วันที่ ๑๑ ธันวาคม ๒๕๒๒

 ข้อ ๒
ในกรณีที่บริษัทหลักทรัพย์จะขายหลักทรัพย์โดยมีสิทธิซื้อคืนบริษัท
หลักทรัพย์ต้องกระทำกับธนาคารกรุงไทย จำกัด
ตามหลักเกณฑ์และวิธีการที่ธนาคารกรุงไทย 
จำกัด ประกาศ ณ วันที่ ๑๑ ธันวาคม ๒๕๒๒

 ข้อ ๓
ในกรณีที่บุคคลใดขายหลักทรัพย์โดยมีสิทธิซื้อคืนให้แก่บริษัทหลัก
ทรัพย์และบริษัทหลักทรัพย์ได้นำหลักทรัพย์นั้นไปขายให้ธนาคารกรุงไทย
จำกัดไว้ โดยมี
สิทธิซื้อคืนตามประกาศของธนาคารกรุงไทย จำกัด ลงวันที่ ๑๑
ธันวาคม ๒๕๒๒ หากบุคคล
ดังกล่าวประสงค์จะมอบหมายให้บริษัทหลักทรัพย์ขายหลักทรัพย์นั้น
บริษัทหลักทรัพย์ต้อง
ให้บุคคลนั้นมอบหลักฐานแสดงความประสงค์ที่จะซื้อหลักทรัพย์คืนจากบริษัทหลักทรัพย์และ
เอกสารอื่นใดที่บริษัทหลักทรัพย์จะต้องนำไปเป็นหลักฐานประกอบในการขอซื้อหลักทรัพย์คืน
จากธนาคารกรุงไทย จำกัด
ตามหลักเกณฑ์และวิธีการที่ธนาคารกรุงไทย จำกัดกำหนดพร้อม
ทั้งคำมอบหมายให้ขายหลักทรัพย์นั้นเป็นลายลักษณ์อักษรให้แก่บริษัทหลักทรัพย์
ทั้งนี้ บริษัท
หลักทรัพย์จะขายหลักทรัพย์ตามคำมอบหมายนั้นได้ต่อเมื่อบริษัทหลักทรัพย์ได้ใช้สิทธิซื้อคืน
หลักทรัพย์ดังกล่าวคืนจากธนาคารกรุงไทย จำกัด แล้ว
และเมื่อขายแล้วให้บริษัทหลักทรัพย์เก็บ
สำเนาหรือรูปถ่ายเอกสารดังกล่าวไว้พร้อมทั้งบันทึกบัญชีให้ครบถ้วนตรงต่อความเป็น
จริงไม่ช้ากว่าวันทำการถัดไปจากวันที่ได้ขายหลักทรัพย์นั้น
 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป



 ประกาศ
ณ วันที่ ๑๑ มีนาคม ๒๕๒๓
 
นุกูล ประจวบเหมาะ
 
ผู้ว่าการธนาคารแห่งประเทศไทย
[รก.๒๕๒๓/๔๒/๔พ/๑๖ มีนาคม ๒๕๒๓]

 เพ็ญพร/พิมพ์/แก้ไข
  ๑๔/๑๐/๔๕
 A+B(c)